මත භේදයට තුඩුදුන් රතුපස්වල කම්හල මැයි මාස‍යට පෙර අනිවාර්යෙන්‍ම එම ස්ථානයෙන් ඉවත් කරන බව බස්නාහිර පළාත් හි‍‍ටපු ප්‍රධාන අමාත්‍ය ප්‍රසන්න රණතුංග මහතා අවධාරණය කරයි.රණතුංග මහතා පෙන්වා දෙන්නේ ජනාධිපති මහින්ද රාජපක්ෂ මහතා සහ බැසිල් රාජපක්ෂ අමාත්‍යවරයා මේ වන විටත් එම තීරණයට එළඹ ඇති බවයි.මෙය මැතිවරණ පොරොන්දුවක් හෝ ඡන්ද ගුන්ඩුවක් නොවන බව ද රණතුංග මහතා අවධාරණය කර සිටියි.පසුගිය සෙනසුරාදා වැලිවේරිය රතු පස්වල ප්‍රදේශයේ පැවති රැස්වීමක දී රණතුංග මහතා මේ බව සඳහන් කළේය.රතුපස්වල ජන අයිතීන් සුරැකීමේ සංවිධානයේ සහ ප්‍රදේශවාසී විශාල පිරිසක් මේ අවස්ථාවට එක්ව සිටියහ.මෙහි දී වැඩිදුරටත් අදහස් දැක්වූ හිටපු ප්‍රධාන අමාත්‍යවරයා සඳහන් කළේ රතුපස්වල අවට සියලුම දෙනාට පානීය ජල පහසුකම් සැලසීමේ වැඩපිළිවෙළක් ද ක්‍රියාත්මක බවයි.